Теодор Траянов
През зимна нощ

chitanka.info

На запад гасне светла есен,

далеко зимна нощ тъмней,

в полето пусто кротка песен

приспивно вейките люлей.

Полека снежен хлад полъхна,

полягат сухите треви,

самата есен ли въздъхна,

сърце ли сбогом промълви?

Помръкна радостта измама,

пресъхна нейния поток,

грядущето е сянка няма,

а миналото — сън дълбок.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.